Шлезвиг-Холщайн
Шлезвиг-Холщайн () е най-северната от шестнадесетте федерални провинции на Германия. Името на провинцията на датски е Slesvig-Holsten, на долнонемски Sleswig-Holsteen и севернофризийски Slaswik-Holstiinj. Исторически името се отнася до по-голям регион, който обхваща освен основната част от провинцията, също и амт Южен Ютланд в Дания. Град Кил е столица на федералната провинция.

География 
Шлезвиг-Холщайн заема южната част на полуостров Ютланд между Балтийско и Северно море.

Шлезвиг-Холщайн граничи с Дания на север, Северно море на запад, Балтийско море и Мекленбург-Предна Померания на изток и Долна Саксония и Хамбург на юг.

Площта на провинцията е 15 799 км², населението е 2 881 926 души, а гъстотата на населението – 179 души/км². 

Най-високата точка на провинцията е Бунгсберг (Bungsberg) с височина 168 метра.

История 
Предишното херцогство Холщайн е заемало южната част на днешен Шлезвиг-Холщайн. Също така Лауенбург и предишният Свободен пристанищен град Любек заемат югоизточната част на днешен Шлезвиг-Холщайн.

Предишното херцогство Шлезвиг е поделено между Дания и Германия през 1920 година. Северен Шлезвиг, днес датската област Южен Ютланд (Sønderjylland), е присъединена към Дания след референдум, проведен след поражението на Германия от Първата световна война.

Административно деление 
Шлезвиг-Холщайн е разделен на 11 окръга (Landeskreise):

и четири града с окръжно значение:

 Кил, провинциална столица
 Любек
 Нойминстер
 Фленсбург

Външни препратки 
 Официален правителствен портал
 Шлезвиг-Холщайн през 1919 и 1920 година
 Химнът на Шлезвиг-Холщайн

Източници